jkorsvik/nowiki_second_scrape_merged huggingface dataset:
Molvald

Molvald, også skrevet Mollvall og Molval, er ei grunn stille eller lone, og en kort elvestrekning nederst i Ådalselva. Den strekker seg fra under Hovsfoss/Follumfoss og ned mot Hønefossen. Øst for Molvald ligger Rabba, med Mossejordet, Molvald hengsle/Molvall hengsle (lokalt gjerne bare kalt Hengsle i dagligtale) med friluftsområde og lokal fotballbane, og Blyberghaugen med Molvaldgata. Vest for Molvald ligger lokal villabebyggelse langs Hofsfossveien, den gamle bebyggelsen ved tidligere Ringerikes Meieri, og Hønefoss stasjon. I sør krysser elva under Begna bru, før den stuper ut i Hønefossen eller forsvinner i turbinene ved Hønefoss kraftstasjon I eller Hønefoss kraftstasjon II.


== Etymologi ==
Molvald er satt sammen av ordene mold og vald. Ordet mold stammer fra det norrøne mold og betyr egentlig det som er malt sund, her i betydningen mørkfarget, porøs jord av omdannet organisk materiale. I dette tilfellet kan det trolig ha med bunnforholdene i elva å gjøre, siden den tidligere oversvømte dette området under flom og eller høy vannstand. Ordet vald stammer fra det norrøne vald og betyr egentlig område eller mark (som noen råder over) med jakt- eller fiskeretter. Ordet kan imidlertid også bety et sted du kan vade over elva eller uti vannet eller at bunnforholdene er slik at det er egnet å vade der.
Siden øvre del av Molvald er en grunn og rolig del av Ådalselva, kan trolig vadeforholdene ha hatt betydning for navnet, kanskje også fiskerettene.


== Molvald hengsle ==
I gamledager var Molvald en svært viktig elvestrekning for tømmerfløtingen i nedre del av Begnavassdraget. Det ble gjort flere kunstige øyer der, som man kunne feste tømmerlensene (tømmerstokker som var sammenkjededet ende mot ende) til, lensene var en del av hengsle (sorteringsanlegg for tømmer). Det ble også anlagt tømmerrenne ned Hønefossen, langs nordbredden. Fellesfløtingsforeningen og Tømmermålingen meldte i 1932 at det i Ådal og Valdres med Urula var meldt inn 472 166 tømmerstokker til fløtingen, med en middeldimensjonen per stokk anslått til cirka 0,1415 m³.Molvald lenser var på denne tiden delt i Øvre Molvald hengsle og Nedre Molvald hengsle, som altså er opphavet til det lokale stedsnavnet Henglse. Øvre Molvald hengsle utgjorde elvestrekningen fra Follumfoss og ned til Mossejordet, mens Nedre Molvald hengsle var strekningen fra Mossejordet og ned til selve Hønefossen. De håndterte tilsammen 286 770 stokker, altså drøyt 60 prosent. Siste gang det ble fløtet tømmer i Ådalselva var i 1968.
Den grunne vika som tidligere fantes her er for lengst fylt igjen med jord og steinmasser og sådd til som et grøntområde. I tidligere tider vannet folk dyra sine her og badet. Arealet rundt vika fungerte også som havn for dyra. I dag er Nedre Molvald hengsle synonymt med et mye benyttet fritids- og aktivitetsområde, som blant annet inneholder en fotballbane og en gang- og sykkelsti. I nordenden av Nedre Molvald hengsle ligger i dag boligområdet Hengsletun, som altså grenser mot Mossejordet.


== Se også ==
Molvaldgata
Begna
Tømmerhengsle


== Referanser ==
Orohena

Orohena er et fjell på Tahiti i Fransk Polynesia. Det når 2 241 moh. Orohena er landets høyeste fjell.
Fjellet er den største av to de utslokkede skjoldvulkanene som danner øya Tahiti.


== Referanser ==
Faa’a

Faa'a er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 29 878.Tahiti internasjonale lufthavn ligger i Faa'a.


== Referanser ==


== Eksterne lenker ==
(fr) Offisielt nettsted 
(en) Faaa – kategori av bilder, video eller lyd på Commons
Punaauia

Punaauia er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 28 752.Université de la Polynésie française holder til i Punaauia.


== Referanser ==


== Eksterne lenker ==
Offisielt nettsted 
(en) Punaauia – kategori av bilder, video eller lyd på Commons
Uturoa

Uturoa er en by og kommune på nordspissen av øya Raiatea i Fransk Polynesia. Folketellingen i 2017 viste et innbyggertall på 4 215.Raiatea lufthavn ligger ved Uturoa.


== Referanser ==
Pirae

Pirae er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 14 701.


== Referanser ==


== Eksterne lenker ==
Mairie de Pirae
Puka Puka

For øya i Cookøyene, se Pukapuka
Puka Puka eller Pukapuka er en atoll og en kommune i Tuamotuøyene i Fransk Polynesia. Folketellingen i 2017 viste et innbyggertall på 163, noe som gjorde Puka Puka til landets minste kommune.
Øya har flyplass.


== Referanser ==
Mahina

Mahina er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 15 116.


== Referanser ==


== Eksterne lenker ==
Mairie de Mahina
Fangataufa

Fangataufa er en atoll i Tuamotuøyene i Fransk Polynesia. Den ligger ved Moruroa. 
Frankrike gjennomførte atomprøvesprengninger på Fangataufa, derav fire atmosfæriske. Den første franske prøvesprengning av en hydrogenbombe fant sted på Fangataufa i 1968.


== Referanser ==
Alltingsvalget 2013

Alltingsvalget 2013 var et parlamentsvalg som ble avholdt på Island 27. april 2013. Valget resulterte i at de regjerende partiene Samfylkingin og Vinstrihreyfingin tapte makten til fordel for Framsóknarflokkurinn, som sammen med Sjálfstæðisflokkurinn kunne danne flertallsregjering med Framsóknarflokkurinns partileder Sigmundur Davíð Gunnlaugsson som Islands statsminister.
To helt nye partier, Björt framtíð og Píratar, greide i valget å komme inn på Alltinget.


== Referanser ==
Institut d’émission d’Outre-Mer

Institut d'émission d'Outre-Mer (IEOM) er en sentralbank som er ansvarlig for utstedelse av stillehavsfranc (CFP-franc), som benyttes i Fransk Polynesia, Ny-Caledonia og Wallis- og Futunaøyene. Banken ble grunnlagt i  1966. Den har hovedkontor i Paris og kontorer i Papeete, Nouméa og Mata-Utu.
I tillegg til utstedelse av sedler og mynt, tar IEOM seg av pengepolitikken for de franske områdene i Stillehavet, driver tilsyn med banksektoren og samler data og statistikk.


== Referanser ==


== Eksterne lenker ==
(fr) Offisielt nettsted
Université française du Pacifique

Université française du Pacifique var et offentlig universitet for Fransk Polynesia og Ny-Caledonia. Det ble opprettet i 1987 og hadde avdelinger i de to landene. I 1999 ble det omgjort til to selvstendige institusjoner, Université de la Nouvelle-Calédonie og Université de la Polynésie française.


== Referanser ==
Samuel Wallis

Samuel Wallis (født 23. april 1728 ved  Camelford i Cornwall, død 21. januar 1795 i London) var en britisk offiser i Royal Navy. Han seilte jorden rundt og er særlig kjent for utforsking i Stillehavet.
Wallis la i august 1766 ut fra Plymouth som kaptein på HMS «Dolphin», som seilte sammen med HMS «Swallow». Ekspedisjonen hadde i oppdrag i utforske Stillehavet. Etter passering av Magellanstredet kom de to skipene fra hverandre.
Wallis seilte gjennom Tuamotuøyene og kom i juni 1767 til Tahiti, som han kalte «King George the Third island». Ferden gikk videre vestover gjennom Stillehavet til han i august 1767 nådde Nord-Marianene. Han var innom Uvea, som også er kjent som Wallisøya etter kaptein Samuel Wallis. I mai 1768 var han tilbake i England.


== Referanser ==
Liste over Fransk Polynesias presidenter

Liste over Fransk Polynesias presidenter gir oversikt over personer som har stått i spissen for selvstyreregjeringen i Fransk Polynesia. Presidenten velges av Fransk Polynesias forsamling og er avhengig av tillit fra denne.
Fra 1984 til 2004 var tittelen regjeringspresident (président du gouvernement de la Polynésie française), deretter  president (président de la Polynésie française)
Disse har ledet selvstyreregjeringen:


== Referanser ==
Trude Westby Nordmark

Trude Westby Nordmark (født 12. desember 1969) er en norsk billedkunstner og kunsthåndverker som jobber med skulptur, utsmykning, installasjon og design. Hun har mastergrad i keramikk fra Statens håndverks- og kunstindustriskole fra 1996. Hun har hatt flere separatutstillinger og deltatt på en rekke gruppeutstillinger.
Verkene hennes er innkjøpt av samlinger som Kunstindustrimuseet i Oslo, Nordenfjeldske Kunstindustrimuseum (Trondheim), Foshan Museum (Kina) og Museet for Samtidskunst, Shigaraki, Japan. Westbye Nordmark har utført en rekke offentlige utsmykninger.


== Separatutsstillinger ==
Belgia, centrum GOED WERK (2003)
Nordenfjeldske Kunstindustrimuseum, Trondheim (2002)
RAM Galleri (2001)
Agder Kunstnersenter (2001)


== Utsmykkinger ==
Strømmen oppvekstsenter, Arendal (2010)
Rådalen Ungdomsskole, Bergen (2008)
Øya helsehus, Trondheim (2008)
Majorstuen Barnehage, Trondheim (2006)
Fotostudio, Trondheim, Arild Juul (2002)
Dyrløkkeåsen Ungdomsskole, Drøbak (1999)
Digital fotografene, Studio - Glenn Hagbru (1998)
Resepsjonen i Patentstyret, Oslo (1995)


== Referanser ==


== Eksterne lenker ==
Offisielle nettsider
Hot Shots

Hot Shots er en samlebetegnelse for to nært beslektede svenske dansekompanier basert i Stockholm i Sverige: The Rhythm Hot Shots og Harlem Hot Shots. The Hot Shots er spesialister på reproduksjoner av afrikansk-amerikanske dancescener i amerikanske filmer fra 1920-, 30- og 40-tallet. Dansene inkluderer Lindy Hop, steppe, Cakewalk og Charleston. Medlemmene av Hot Shots er også respekterte danseinstruktører og dyktige dansere. Målene for The Rhythm Hot Shots og Harlem Hot Shots er de samme. Den 6. mai 2005, feiret alle de nåværende og tidligere medlemmer av Hot Shots 20 år med forestillingen «20 år med Hot Shots» på Södra Teatern i Stockholm.


== The Rhythm Hot Shots ==


=== Medlemmer ===
 Grunnleggende medlem


== Eksterne lenker ==
Rhythmhotshots.com
Harlemhotshots.com
Arue

Arue er en kommune på Tahiti i Fransk Polynesia. Den ligger øst for hovedstaden Papeete. Folketellingen i 2017 viste et innbyggertall på 10 333.


== Referanser ==


== Eksterne lenker ==
(fr) Offisielt nettsted 
(en) Arue (Tahiti) – kategori av bilder, video eller lyd på Commons
Carte de visite

Cartes de visite er små fotografier som ble patentert av den franske fotografen
André Adolphe Eugène Disdéri i 1854. Kortene ble brukt som visittkort og/eller byttet med slekt og venner og samlet i album.
Et carte de visite ble levert i standardformat og besto av et tynt fotografi montert på et tykkere papir. Dimensjonene på fotografiet var  5,4 x 8,9 cm (2,125 × 3,5"), som
var montert på et stykke papp som var 6,4 x 10,4 cm (2,5 x 4"). Disdéri hadde også patentert en fremgangsmåte for å ta åtte separate negativer på en enkelt plate,
noe som reduserte produksjonskostnadene.
Fotografier av kjente personer ble solgt av fotografer og papirhandlere og ble til samleobjekter. Moten med cartes de visite spredde seg over hele Europa og til USA.
I begynnelsen av 1870-årene kom det såkalte kabinettkortet - Cabinet Card - i bruk. Det var noe større og montert på kartong i størrelsen 11,4 x 16,5 cm (4,5 x 6,5").


== Eksempler på Cartes de visite ==

		
		
		


== Kilder ==
A brief history of the Carte de visite
André Adolphe-Eugène Disdéri
Halaas, Kristin (2004). (no) I fotografens regi- Norsk portrettfotografi 1860-1919 (Hovedfagsavhandling, UiO 2001)


== Eksterne lenker ==
(en) Cartes de visite – kategori av bilder, video eller lyd på Commons 
Fotografsignaturer Oversikt over norske fotografsignaturer på Carte de visite
Hitia’a O Te Ra

Hitia'a O Te Ra er en kommune på Tahiti i Fransk Polynesia. Folketellingen i 2017 viste et innbyggertall på 10 101.


== Referanser ==
Paea

Paea er en kommune på Tahiti i Fransk Polynesia. Folketellingen i 2017 viste et innbyggertall på 13 121.


== Referanser ==
Papara

Papara er en kommune på Tahiti i Fransk Polynesia. Folketellingen i 2017 viste et innbyggertall på 11 920.


== Referanser ==
Taiarapu-Est

Taiarapu-Est er en kommune på Tahiti i Fransk Polynesia. Folketellingen i 2017 viste et innbyggertall på 12 914.


== Referanser ==


== Eksterne lenker ==
Offisielt nettsted 
(en) Taiarapu-Est – kategori av bilder, video eller lyd på Commons
Taiarapu-Ouest

Taiarapu-Ouest er en kommune på Tahiti i Fransk Polynesia. Folketellingen i 2017 viste et innbyggertall på 8 172.


== Referanser ==
Teva I Uta

Teva I Uta  er en kommune på Tahiti i Fransk Polynesia. Folketellingen i 2017 viste et innbyggertall på 10 365.


== Referanser ==
Blå er den varmeste fargen

Blå er den varmeste fargen (original tittel: La vie d'Adèle) er en fransk erotisk dramafilm fra 2013 regissert av Abdellatif Kechiche, og har Adèle Exarchopoulos og Léa Seydoux i hovedrollene.
Filmen vant Gullpalmen under Filmfestivalen i Cannes 2013 (for første gang i historien delt mellom filmens regissør og de to hovedrolleinnehaverne). Filmen er basert på den franske tegneserieromanen Le Bleu est une couleur chaude av Julie Maroh fra 2010. (Norsk utgave: Blå er den varmeste fargen, Minuskel 2013.)
Den er  Filmen følger «Adèle» i en lengre periode fra hun går på videregående til hun er en etablert lærer. I denne perioden møter hun, og forelsker seg i, «Emma», og filmen dreier rundt forholdet mellom de to.
Filmen ble godt mottatt av anmelderne og har fått så mye som 90 % på Rotten Tomatoes og 88 % på Metacritic.Den ble dårlig mottatt av P3s Filmpolitiet som mente sex-scenene burde vært klippet ned og at det fikk filmen til å ligne på billig nettporno.


== Handlingsreferat ==
Adèle er en innadvendt 15 år gammel student ved videregående skole. Når hun krysser gaten en dag, går hun forbi en kvinne med kort blått hår og blir umiddelbart tiltrukket av denne ukjente kvinnen. Adèle starter kort tid senere ett forhold til en gutt fra skolen som heter Thomas, men hun er til slutt misfornøyd og avbryter forholdet deres. Etter å hatt levende fantasier om kvinnen hun så på gaten, og få en av hennes kvinnelige venner til å kysse henne, blir Adèle bekymret over sin seksuelle identitet.
Hennes beste venn, den åpenlyst homofile Valentin, tar henne med til en dansebar for homofile. Etter en stund forlater Adèle, og går til en lesbisk bar. Den blå-hårede kvinnen var også der. Hun heter Emma, ​​en kunst-student. De blir snart venner, og begynner å bruke mer tid sammen med hverandre. Adèles venner mistenker henne for å være lesbisk, og flere av dem utestenger henne. Til tross for dette, blir Adèle mer og mer nær Emma. De har senere sex, og begynner et lidenskapelig forhold. Emmas kunstneriske familie er veldig åpne. Men Adèle forteller sine konservative foreldre fra arbeiderklassen at Emma er hennes lærer i filosofi.


== Roller ==


== Referanser ==


== Eksterne lenker ==
Off. nettside
(en) Blå er den varmeste fargen på Internet Movie Database 
(sv) Blå er den varmeste fargen i Svensk Filmdatabas 
(da) Blå er den varmeste fargen i Danmark Nationale Filminstitut 
(fr) Blå er den varmeste fargen på Allociné 
(nl) Blå er den varmeste fargen på MovieMeter 
(en) Blå er den varmeste fargen på AllMovie 
(en) Blå er den varmeste fargen på Turner Classic Movies 
(en) Blå er den varmeste fargen på Rotten Tomatoes 
(en) Blå er den varmeste fargen på Metacritic 
(en) Blå er den varmeste fargen på Box Office Mojo
Emil Hallfreðsson

Emil Hallfreðsson (født 29. juni 1984) er en islandsk fotballspiller som fra 30. juni 2019 er klubbløs.
Hallfreðsson har tidligere spilt for blant andre den norske fotballklubben Lyn.


== Karriere ==


=== Tidlig karriere ===
Hallfreðsson ble hentet til Tottenham Hotspurs av daværende sportdirektør i klubben, Frank Arnesen, i desember 2004, etter å ha tilbragt  de tidligste årene av karrieren i FH i den islandske Úrvalsdeild.
Hallfreðsson spilte fast for Tottenhams reservelag, og var en nøkkelspiller da Tottenham vant ligaen for reservelag i 2005/06-sesongen. Han ble deretter lånt ut til Malmö FF. Hallfreðsson hadde suksess i Malmö FF, hvor han spilte 24 kamper og scoret åtte mål. Klubben greide imidlertid ikke å overtale Hallfreðsson til et mer permanent opphold, og Hallfreðsson vendte tilbake til England på høsten.
Hallfreðsson hadde førstelaget som mål, men i de påfølgende månedene spilte han ikke en eneste kamp for laget. I juli 2007 ble Hallfreðsson solgt til Lyn. Hallfreðsson spilte kun en ligakamp i Norge, men spilte også en cup-kamp mot Fotballklubben Bodø/Glimt, hvor han gav målgivende pasning til Dylan Macallister, som scoret kampens eneste mål. Tre dager senere kunne Lyn noe overraskende melde at Hallfreðsson var klar for den italienske klubben Reggina.


=== Senere karriere ===
Hallfreðsson spilte fast på klubbens førstelag første sesongen, men det ble mindre spilletid i andre sesong. Etter en tid uten kamper, ble han lånt ut til Football League Championship-klubben Barnsley for ett år. IU august 2010 ble Hallfreðsson lånt ut til Hellas Verona. Han spilte fast kamper, og ble en avgjørende spiller for lagets opprykk til Serie B. Hallfreðsson ble årets spiller for klubben den sesongen. Da Hallfreðsson skulle signere ny kontrakt, tok Verona over spilleren.


=== På landslaget ===
Hallfreðsson har, i tillegg til å ha spilt en rekke kamper for Islands U-21-landslag, spilt A-lagskamper siden 2005. Hallfreðsson har 36 kamper for Island.
Han ble tatt ut i Islands EM-tropp til EM i Frankrike 2016.Han ble tatt ut i Islands tropp til VM i fotball 2018 i Russland.


== Referanser ==


== Eksterne lenker ==
(en) Emil Hallfreðsson – UEFA 
(en) Emil Hallfreðsson – Transfermarkt 
(en) Emil Hallfreðsson – national-football-teams.com 
(en) Emil Hallfreðsson – WorldFootball.net 
(en) Emil Hallfreðsson – Soccerbase.com 
(en) Emil Hallfreðsson – FootballDatabase.eu 
(en) Emil Hallfreðsson – Soccerway 
(en) Emil Hallfreðsson – EU-Football.info 
(en) Emil Hallfreðsson – FBref 
(es) Emil Hallfreðsson – as.com 
«Emil Hallfredsson», profil på Hellas Veronas hjemmeside (it)
Only God Forgives

Only God Forgives er en thriller fra 2013. Filmen er skrevet og regissert av Nicolas Winding Refn, og har Ryan Gosling i hovedrollen.


== Handling ==
Julian (Gosling) drepte en politimann ti år tidligere, har siden vært på rømmen, og er nå en respektert dopsmugler i Bangkoks kriminelle underverden. Julians liv kompliserer seg når hans bror dreper en prostituert, som fører til at Chang (en psykotisk, pensjonert politimann som kalles Angel of Vengeance) lar faren til den drepte ta livet av broren igjen, for å opprettholde "balansen". Julians mor Crystal (Thomas) beordrer sønnen til å finne og drepe morderen.


== Rolleliste ==
Ryan Gosling som Julian
Kristin Scott Thomas som Crystal
Vithaya Pansringarm som Chang
Tom Burke som Billy
Yayaying Rhatha Phongam som Mai
Byron Gibson som Byron
Gordon Brown som Gordon


== Annet ==
Protagonisten skulle egentlig vært britisk, men ble omskrevet til å bli amerikansk.
Luke Evans skulle opprinnelig spilt hovedrollen, men valgte å spille i Hobbiten: En uventet reise i stedet.


== Eksterne lenker ==
(en) Only God Forgives på Internet Movie Database 
(no) Only God Forgives hos Filmfront 
(sv) Only God Forgives i Svensk Filmdatabas 
(da) Only God Forgives i Danmark Nationale Filminstitut 
(fr) Only God Forgives på Allociné 
(nl) Only God Forgives på MovieMeter 
(en) Only God Forgives på AllMovie 
(en) Only God Forgives på Turner Classic Movies 
(en) Only God Forgives på Rotten Tomatoes 
(en) Only God Forgives på Metacritic 
(engelsk) Only God Forgives Soundtrack Stream
Stoker (film)

Stoker er en psykologisk thriller fra 2013. Filmen er regissert av Chan-wook Park, og har Mia Wasikowska, Matthew Goode og Nicole Kidman i hovedrollene.


== Handling ==
Livet til tenåringsjenta India Stoker (Mia Wasikowska) forandrer seg totalt når faren dør og hennes onkel Charlie (Matthew Goode) flytter inn i huset. India blir først irritert for at onkelen har et godt øye til hennes mentalt ustabile mor Evelyn (Nicole Kidman), men når Charlie begynner å oppføre seg mystisk og hun mistenker at han har andre motiver for å flytte inn, blir hun gradvis mer og mer besatt av ham.


== Rolleliste ==
Mia Wasikowska som India Stoker
Matthew Goode som Charlie Stoker
Nicole Kidman som Evelyn Stoker
Dermot Mulroney som Richard Stoker
Jacki Weaver som Gwendolyn Stoker
Lucas Till som Chris Pitts
Alden Ehrenreich som Whip Taylor
Phyllis Somerville som Mrs. McGarrick
Ralph Brown som Sheriff Howard
Judith Godrèche som Doctor Jacquin
Harmony Korine som Mr. Feldman


== Annet ==
Filmen er den sørkoreanske regissøren Chan-wook Parks første engelskspråklige film.
Carey Mulligan, Kristen Stewart, Rooney Mara, Emily Browning, Emma Roberts, Bella Heathcote og Ashley Greene ble vurdert for rollen som India Stoker.
Colin Firth, James Franco, Joel Edgerton og Michael Fassbender ble vurdert for å spille onkel Charlie.
Mulligan, Firth og Jodie Foster var opprinnelig valgt for hovedrollene, men alle måtte trekke seg.


== Eksterne lenker ==
Offisielt nettsted 
(en) Stoker på Internet Movie Database 
(sv) Stoker i Svensk Filmdatabas 
(da) Stoker i Danmark Nationale Filminstitut 
(fr) Stoker på Allociné 
(nl) Stoker på MovieMeter 
(en) Stoker på AllMovie 
(en) Stoker på Turner Classic Movies 
(en) Stoker på Rotten Tomatoes 
(en) Stoker på Metacritic 
(en) Stoker på Box Office Mojo
Slanklori

Slanklorien (Loris tardigradus) er en halvape av arten lorier som er utbredt i Sri-Lanka.
Denne lille, slanke primaten beveger seg sindig og griper om greinene med alle fire beina - inntil den plutselig lukter og ser et lite byttedyr, som et insekt eller en øgle, og snapper det med forbeina. Den eter også myke blader og knopper, frukt og fugleegg. Om dagen krøller den seg sammen i et hult tre, et bol laget av blader eller et liknende trygt sted.


== Utseende ==
Slanklorien blir opptil ca 17,5–26 cm lang og rundt 85-350g i vekt. Den har ingen hale.
Fargen på ryggpelsen varierer fra gulgrå til mørkebrunn, og buken er sølvgrå.


== Fødsel ==
Slanklorihunnen blir seksuelt moden når hun er 10 måneder gammel og er klar til å pare seg to ganger i året etter det. Etter en drekhetstid på 166-169 dager føder hun 1-2 unger, som dier moren i 7-8 måneder.


== Trussel ==
Den største trusselen mot slanklorien er ødeleggelse av leveområdene og jakt. De blir jaktet på og drept grunnet til antatte midler for medisinsk bruk for øyesykdommer og mange blir i tillegg drept av slanger, hunder og andre dyr.


== Eksterne lenker ==
(en) Slanklori i Encyclopedia of Life 
(en) Slanklori i Global Biodiversity Information Facility 
(en) Slanklori hos Fossilworks 
(en) Slanklori hos ITIS 
(en) Slanklori hos NCBI 
(en) Kategori:Loris tardigradus – bilder, video eller lyd på Wikimedia Commons 
(en) Loris tardigradus – galleri av bilder, video eller lyd på Wikimedia Commons 
Loris tardigradus – detaljert informasjon på Wikispecies 
Nettstedet ARKive: Loris tardigradus (en)
18. etappe av Giro d’Italia 2013

18. etappe av Giro d'Italia 2013 ble kjørt den 23. mai 2013, og var en bakketempo. Etappen ble kjørt i fra Mori til Polsi, over en distanse på 20,6 km. 
Etappen ble overlegent vunnet av sammenlagtleder Vincenzo Nibali som vant med nesten ett minutt til andremann. Han økte dermed ledelsen sin i sammendraget med over fire minutter til nestemann. Cadel Evans kjørte en dårlig tempo, noe som medførte at colombianeren Rigoberto Urán kun ble liggende bak med ti sekunder i sammendraget. Det skjedde ingen endringer i de andre konkurransene. 


== Manglende ryttere ==
0112  Maksim Belkov (KAT) Kom ikke i mål innen tidsfristen


== Referanser ==


== Eksterne lenker ==
(en) Resultater på gazzetta.it
(it) Resultater på gazzetta.it
19. etappe av Giro d’Italia 2013

19. etappe av Giro d'Italia 2013 skulle blitt kjørt den 23. mai 2013, og var ment som en fjelletappe i fra Ponte di Legno til Val Martello. Men grunnet kraftig snø ble etappen avlyst, siden den ble sett på som umulig å gjennomføre. 


== Manglende ryttere ==
0224  Danilo Di Luca (VIN) Diskvalifisert - Tatt for bruk av EPO


== Referanser ==


== Eksterne lenker ==
(en) Resultater på gazzetta.it
(it) Resultater på gazzetta.it